**Һөйләгәнде ишетеү һәм аңлау аша телмәр үҫтереү**

Уҡыусыларҙы сит телгә нисек өйрәтергә, телмәр эшмәкәрлеген нисек әүҙем-ләштерергә һәм шул нигеҙҙә телмәр үҫтерергә? Был һорау башҡорт теле уҡытыу-сыларын ғына түгел, ғөмүмән, башҡа сит тел уҡытыусыларын да борсой.

Башҡорт теле дәүләт теле булараҡ уҡытылған рус телле мәктәптәрҙә уҡыусы-ларҙың телмәр күнекмәләрен үҫтереүҙә уларҙың һүҙ менән эшләүе, һүҙбәйләнештәр, һөйләмдәр төҙөүе, тексты бер ни тиклем аңлай алыу кимәле беренсе планда тора.

Нимә һуң ул аудирование? Аудирование – һөйләгәнде ишетеү, аңлау процесы. Ул, һөйләшеү менән бер рәттән, башҡорт телендә аралашыу өсөн ҙур мөмкинлектәр аса.

Башҡорт телендә һөйләгәнде аңлауҙы үҙләштереү түбәндәге мөмкинлектәргә бәйле:

өндәрҙең ағымын ишетеп таныу;

ишеткәндең мәғәнәһен аңлау;

текстан кәрәкле мәғлүмәтте айыра белеү.

Аудирование уҡыусыларҙың уйлау һәләтен әүҙемләштерә.Ҡуйған маҡсатҡа ирешеү өсөн аудиотекстарҙы дөрөҫ һайлай белергә кәрәк.

Телмәрҙе ишетеп аңлау, һөйләшеү өйрәнелгән телдә фекерләү менән тығыҙ бәйләнгән. Уҡыу ике процесты тәшкил итә: уҡыу техникаһын һәм уҡыған текстың мәғәнәһен аңлау. Өйренлгән телдә ни тиклем күберәк уҡыһаң, һөйләү телмәре лә шул тиклем үк байый. Ишетеп ҡабул итеү үҙ-ара һөйләшкән һәм ҡысҡырып уҡыған саҡта барлыҡҡа килә. Ә телмәр байлығы уҡыусы үҙе дөрөҫ һәм интонация менән уҡыған саҡта ғына байытыла. Һөйләгәнде ишетеүгә һәм аңларға өйрәткәндә, уҡыусыны ҡыҙыҡһындырыу, мауыҡтырыу маҡсатында төрлө алымдар ҡулланыу ҙур һөҙөмтә бирә.

* Бер тапҡыр әйтелгәнде аңларға өйрәтеү;
* Текстан иң кәрәкле мәғлүмәтте айырып алыу;
* Бер темаға ҡараған һүҙҙәрҙе табыу;
* Ишетеү хәтерен үҫтереү.

Текст өҫтөндә эшләгәндә аудированиены үҫтереүҙә ҡайһы бер эш төрҙәре. **Текст алды эштәре:**

Яңы һүҙҙәр өҫтөндә эш; Яңы һүҙҙәр менән һүҙбәйләнештәр, ябай һөйләмдәр төҙөү; тыныш булмаған һүҙҙәргә һорауҙар биреү, синонимдарын табыу;

уҡыу техникаһы өҫтөндә эш; башҡорт теленең үҙенсәлекле өндәрен ҡабатлау; текстың йөкмәткеһенә тап килгән һүрәттәр, фотографиялар ҡарау.

**Текст өҫтөндә эш:** аңлауҙы тикшереү; логиканы, хәтерҙе, иғтибарлылыҡты үҫтереү; һорауҙарға тулы яуап биреү; тест; күрмә диктант; инсерт алымы; һәр абзацҡа исем биреү. **Тексты уҡығандан һуң эштәр:** Йөкмәткенең тулылығын һәм теүәллеген тикшереүгә йүнәлтелгән этап: тексҡа ҡарата картина һайлау; аҙағын йәки дауамын һөйләү; план төҙөү; ролле уйындар; диалог төҙөү.

Уҡыусыларҙың ишетеп аңлау күнекмәләрен булдырыуға һәм үҫтереүгә текс-тар ярҙамға килә. Ябайҙан ҡатмарлыға тигән уҡытыу системаһына эйәреп, текст өҫтөндә эшләргә өйрәтеү, телмәрҙе байытыу – урта һәм юғары кластарҙа эшләүсе уҡытыусыларҙың төп бурысы.